Beogradska arena

Beogradska arena () on sisäurheiluareena Belgradissa Serbiassa. Rakennus avattiin virallisesti vuonna 2004, ja sen omistaa Belgradin kaupunki. Sen entisiä nimiä ovat Kombank arena ja Štark arena.

Areena on suunniteltu urheiluareenaksi esimerkiksi koripalloa, käsipalloa, lentopalloa ja tennistä varten. Areenalla voidaan putkirakenteisten katsomoiden ansiosta järjestää myös yleisurheilun sisätapahtumia, mutta 48 000 neliömetrin pinta-alallaan se soveltuu hyvin myös kulttuuritapahtumien näyttämöksi. Katsomoihin mahtuu enimmillään 20 000 henkeäКОМБАНК АРЕНА. Web Archive 2015., mikä tekee areenasta Serbian suurimman urheiluhallin. Areena maksoi noin 70 miljoonaa euroa.

 Historiaa 
pienoiskuva|2012 Euroopan miesten käsipallon mestaruuskisat
Hallin suunnittelu alkoi jo vuonna 1989, koska tarkoituksena oli rakentaa pääareena silloiselle Jugoslavialle myönnettyä vuoden 1994 koripallon MM-turnausta varten.Basketball News - Diamond Ball preview!Viitattu 23.8.2024

Vuonna 1991 rakennukselle oli valittu paikka. Kilpailussa uuden vähintään 20 000 istumapaikkaa omaavan areenan suunnittelun voitti belgradilaisen arkkitehti Vlada Slavica Energoprojektista."ARHITEKTURA BEOGRADSKA ARENA: arhitekta VLADA SLAVICA".Viitattu 23.8.2024 MM-turnaukseen oli kuitenkin aikaa enää kolme vuotta, ja megarakennuksen rakentamiseen olisi tarvittu liki ennätyssuoritus. Projekti jaettiin 126 yrityksen tehtäväksi ja pääurakoitsijoina toimivat Energoprojekt Visokogradnja ja GP Napred.Beogradska arena, Dom za češanjeViitattu 23.8.2024  Seuraavana vuonna Jugoslavian hajoaminen oli alkanut, ja YK:n sanktioiden takia hallihankkeesta vetäytyi sen päätukija, yhdysvaltalainen HOK-yhtiö. Hallin rakennustyöt jatkuivat silti edelleen.

Vuoden 1993 Kroatian sodan takia Jugoslavia menetti vuodelle 1994 tarkoitetut MM-kilpailut.Najskuplja kad je - praznaViitattu 23.8.2024  Kilpailut järjestettiin lopulta Hamiltonissa ja Torontossa, Kanadan Ontariossa.1994 World Championship for Men 4 to 14 Aug. 1994 - Hamilton, Toronto in Canada.Viitattu 23.8.2024

Huolimatta ongelmista hallin rakennustyöt jatkuivat vielä vuoteen 1995, jonka jälkeen seurasi muutaman vuoden tauko. Rakennustyöt jatkuivat taas vuonna 1998. Belgradille myönnettiin kansainvälinen pöytätennisturnaus vuodelle 1999. Tässä vaiheessa rakennus oli jo muodossaan ja sisätiloja viimeisteltiin. Taas kerran Belgrad menetti turnauksen, tällä kertaa Kosovon sodan johdosta.

Vuonna 2000 Serbia ja Montenegro sai uuden vakaan hallinnon, ja areena voitiin ottaa käyttöön. Vuonna 2005 areenalla pelattiin koripallon EM-kilpailuiden otteluja.Belgrade to host EuroBasket 2005Viitattu 23.8.2024

Alkuvuoteen 2006 asti areena sai toimia suurtapahtumien järjestäjänä tilapäisluvalla. Palosuojausjärjestelmät eivät täyttäneet eurooppalaisvaatimuksia. Halli avattiin uudelleen marraskuussa 2006 vaatimukset täyttävänä.

Tapahtumat

Ensimmäinen areenalla järjestetty tapahtuma oli Serbian sosialistisen puolueen ja Jugoslavian vasemmiston viimeisen vaalikampanjan mielenosoitus, joka pidettiin 20. syyskuuta 2000 ennen Jugoslavian vuoden 2000 parlamenttivaaleja. Rakentaminen ei ollut tuolloin vielä valmis. Ensimmäinen tapahtuma hallin täyttäessä kaikki vaatimukset oli 50 Centin konsertti 6. marraskuuta 2006.50 Cent live in Belgrade 2006Youtube Viitattu 23.8.2024

Vuonna 2008 areena isännöi Eurovision laulukilpailua.Reference Group concludes Belgrade visitViitattu 23.8.2024 Helmikuussa 2008 keskusteltiin viisujen siirtämisestä muualle johtuen Kosovon itsenäisyysjulistuksen aiheuttamista mellakoista, mutta EBU päätti myöhemmin puhelinkonferenssissa, että kilpailut säilytetään Belgradissa järjestäjän luvattua, että se pystyy huolehtimaan turvallisuudesta.The end of a decade: Belgrade 2008Viitattu 23.8.2024

Muita areenalla järjestettäviä suuria tapahtumia ovat lukuisat urheilutapahtumat, kuten esimerkiksi vuoden 2016 futsalin Euroopan-mestaruuskilpailut, lentopallon Euroopan mestaruuskisat 2005 ja pöytätenniksen Euroopan mestaruuskisat 2007.
Areenalla ovat esiintynyt muun muassa David Copperfield, Phil Collins, 50 Cent, Rihanna, Rolling Stones, ZZ Top, Iron Maiden, Rammstein, Jennifer Lopez sekä joukko paikallisia artisteja.

  Lähteet  

 Aiheesta muualla 

Luokka:Belgradin urheilu
Luokka:Urheiluhallit
Luokka:Belgradin rakennukset ja rakennelmat